Highland Tower (filem)

Highland Tower merupakan sebuah filem dokumentari seram Malaysia 2013 arahan Pierre Andre terbitan Metrowealth Pictures.Highland Tower bukan klise  Kosmo! (31 Oktober 2013). Dicapai pada 20 Julai 2014. Ia dibintangi oleh Mikail Andre, Niezam Zaidi, Eddy Rauf, Shima Anuar, Atikah Suhaime, Adibah Yunus dan ditayangkan pada 31 Oktober 2013. Ia merupakan kejayaan komersial dan telah dipasarkan sebagai filem "mokumentari" (dokumentari olok-olok) pertama Malaysia.

Sinopsis
Highland Tower mengisahkan pengembaraan Shima yang merupakan pengacara untuk satu program televisyen. Shima mahu menghasilkan sebuah dokumentari mengenai paranormal dan memilih lokasi popular tragedi Highland Towers di Taman Hillview, Hulu Kelang yang pernah runtuh pada 11 Disember 1993. Penggambaran telah dilakukan pada waktu malam. Shima asyik mengambil gambar di sekitar kawasan itu untuk bahan kajiannya dan tanpa disedari lensa kameranya telah merakam objek misteri dan disitu bermula pelbagai kejadian aneh.

Pelakon
 Mikail Andre sebagai Mika
 Niezam Zaidi sebagai Niezam
 Eddy Rauf sebagai Eddy
 Shima Anuar sebagai Shima
 Atikah Suhaime sebagai Atikah
 Adibah Yunus sebagai Adiba

 Penerbitan 
Filem ini menampilkan konsep penemuan rakaman yang dirakam dan disusun menjadikan satu naskah seram bagi mereka yang selama ini tidak mempercayai kewujudan makhluk halus ini. Penggambaran mengambil masa 7 hari untuk disiapkan.

Keluaran dan sambutan
Highland Tower dikeluarkan pada 31 Oktober 2013, iaitu dua bulan sebelum ulang tahun tragedi Highland Towers ke-20 pada 11 Disember 2013. Filem ini merupakan kejayaan komersial, meraih kutipan sebanyak RM3.3 juta dalam tempoh 12 hari tayangan. 

Lihat juga
 Tragedi Highland Towers
 The Highland Towers Disaster

Rujukan

Pautan luar



Kategori:Filem 2013
Kategori:Filem Malaysia tahun 2013
Kategori:Filem arahan Pierre Andre
Kategori:Filem seram Malaysia
Kategori:Filem dokumentari Malaysia
Kategori:Filem terbitan Metrowealth Movies Production